Ij naan giedtieboerove sjidth – NRK Sápmi
Ij naan giedtieboerove sjidth
Ij Jernbaneverket sijhth, naan giedtieboerovem Noerhtelaanten ruevtie- geajnoen mietie, båetien golme jaepieh tseekedh. Båatsoe saemieh laejhtieh.
Ruevtie raajroe njeervie.
Publisert 05.06.2014, kl. 14.19
Dæjsta ruffien 3.b. Jernbaneverket, båatsoesaemieh, Saemiedigkie jih fylhkeålma Noerhtelaantesne jih Noerhte trøøndelaagesne tjåangkenin.
Ruevtieraajroe bovtside njeervie, noerhtelaanten ruevtie geajnoen mietie. Daan jaepien, gøøkte stoerre tsiehkien medtesne njeerveme. Daelie lea Jernbaneverket daam sijjien darjomes soejkesjem, båetien golme jaepieh vuesiehtamme.
Ij naan lissie beetneh -vierhtieh giedtie boerovide.
Ola Bjerkaas, viehkie fylhkeålma Noerhtelaantesne, laajhta daam darjome soejkesjem.
– Eah leah man bijre laatjkeme. Ij leah daate soejkesje nuekies guktie Jernbaneverket daelie vuesiehtamme. Ij leah naan lissie beetnegh giedtie boerovide! jeahta Ola Bjerkaas.
Jernbane verket ,sæjhta ryøjnesjimmie beetneh- vierhtie jih haepkie viehkiem muvhth sijtide faaledh.
– Mijjieh giedtieboerovem Saltfjellesne tseekeme jih dæjman eelkin Holmvassdaelesne tseekedh. Tjoeveribie daan bijre goerehtidh jis daate hojhte dihte bøøremes viehkie båatsoesaemide, jeahta byjreseraeriestæjja Astrid Busengdal.
Lohkh aaj: Drap langs nordlandsbanen